Ali Saleh Mohammed Ali Jaber

Ali Saleh Mohammed Ali Jaber () atau lebih dikenali dengan Syeikh Ali Jaber () merupakan seorang pendakwah dan ulama berkewarganegaraan Indonesia. Beliau juga menjadi juri pada Hafiz Indonesia dan menjadi pendakwah yang diundang dalam program terbitan stesen televisyen Indonesia.

 Kehidupan peribadi 
Ali Jaber telah memempelajari al-Quran sejak kecil. Beliau dimotivasikan oleh ayahnya semasa kecil untuk belajar Al-Quran. Dalam mendidik agama, khususnya al-Quran dan solat, ayahnya amat tegas, bahkan tidak segan-segan memukul bila Ali Jaber sekiranya tidak mendirikan solat. Keluarganya dikenali sebagai keluarga yang beragama. Di Madinah mereka memiliki masjid besar yang digunakan sebagai syiar Islam. Sebagai anak pertama daripada dua belas beradik, Ali Jaber dituntut untuk meneruskan perjuangan ayahnya dalam memperluas syiar Islam. Walaupun pada awalnya apa yang beliau jalani adalah keinginan ayahnya, akhirnya beliau menyedari bahawa mempelajari al-Quran itu adalah keperluan bagi dirinya. Pada usia sebelas tahun, beliau telah menghafal 30 juz Al-Quran.

Ali Jaber berkahwin dengan Umi Nadia yang berasal dari Lombok, Nusa Tenggara Barat pada 2008 sebelum mendapat taraf kewarganegaraan Indonesia pada 2012.

 Kes 

 Tikaman 
Pada 13 September 2020, Syiekh Ali Jaber ditikam oleh lelaki yang tidak dikenali ketika sedang berceramah di Masjid Falahuddin, Sukajawa, Bandar Lampung. Akibatnya, beliau mengalami luka tikaman di bahagian lengan kanan. Suspek bernama Alfin Andrian berjaya ditahan.

 Meninggal dunia 
Syeikh Ali Jaber meninggal dunia pada hari Khamis, 14 Januari 2021 pukul 08.30 WIB ketika dilaporkan sedang menjalani rawatan COVID-19 di Rumah Sakit Cempaka Putih, Jakarta tepat 20 hari sebelum ulang tahun kelahirannya kali ke-45 tahun. Walau bagaimanapun, beliau terlebih dahulu telah disahkan negatif daripada jangkitan COVID-19.

 Filemografi 

 Televisyen 

 Nikmatnya Sedekah
 Cahaya dari Madinah
 Kurma (kuliah ramadhan)
 Hafiz Indonesia
 Damai Indonesiaku
 Kultum Bersama Syekh Ali Jaber

 Filem 

 Surga Menanti

 Rujukan 

Kategori:Pendakwah Indonesia
Kategori:Orang Indonesia berketurunan Arab Saudi
Kategori:Kematian akibat pandemik COVID-19 di Indonesia